b'\n_START_ARTICLE_\nBeceilai\n_START_SECTION_\nGeografija\n_START_PARAGRAPH_\nKaimas i\xc5\xa1sid\xc4\x97st\xc4\x99s prie kra\xc5\xa1to kelio Nr.  Seinai-\xc5\xa0ipli\xc5\xa1k\xc4\x97-Vi\xc5\xbeainis-\xc5\xbdydkiemis-Geldap\xc4\x97, 5 km \xc4\xaf \xc5\xa1iaur\xc4\x97s vakarus nuo \xc5\xa0ipli\xc5\xa1k\xc4\x97s tarp Ma\xc5\xbeojo \xc5\xa0elmento ir Ilgelio e\xc5\xbeer\xc5\xb3. \xc5\xa0iaur\xc4\x97je tyvuliuoja nedidelis (23 ha) Kupavo e\xc5\xbeeras, vakaruose driekiasi Juodosios pelk\xc4\x97s. Vaizdingos vietov\xc4\x97s nuo seno traukia turistus, Beceilai turi vasarvieties status\xc4\x85.\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1ioje teritorijoje gyveno lietuviams artima balt\xc5\xb3 gentis \xe2\x80\x93 jotvingiai. Nuo XIII-XIV a. iki 1795 m. kaimas priklaus\xc4\x97 Lietuvos Did\xc5\xbeiajai Kunigaik\xc5\xa1tystei. Beceil\xc5\xb3 pavadinimas minimas XV a., bet dabartinis kaimas i\xc5\xa1kilo XVIII a. Aplinkiniai mi\xc5\xa1kai ir e\xc5\xbeerai priklaus\xc4\x97 karaliaus dvarui, v\xc4\x97liau per\xc4\x97jo priva\xc4\x8dion nuosavyb\xc4\x97n. Nuo 1530 m. jie priklaus\xc4\x97 Pacams, v\xc4\x97liau Radviloms._NEWLINE_Beceil\xc5\xb3 parapija, ap\xc4\x97musi 25 kaimus, \xc4\xafsteigta 1908 m. Pirmoji kaime pastatyta ba\xc5\xbeny\xc4\x8dia buvo medin\xc4\x97, kuri sudeg\xc4\x97, o 1929 \xe2\x80\x93 1937 m. pastatyta m\xc5\xabrin\xc4\x97 \xc4\x8censtakavos Dievo Motinos ba\xc5\xbeny\xc4\x8dia, 1951 m. ji restauruota. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. Pagal 1921 m. lenk\xc5\xb3 vald\xc5\xbeios atlikt\xc4\x85 gyventoj\xc5\xb3 sura\xc5\xa1ym\xc4\x85 kaime gyveno 72 \xc5\xbemon\xc4\x97s, i\xc5\xa1 kuri\xc5\xb3 70 lenk\xc5\xb3 ir 2 lietuviai. 1975-1998 m. priklaus\xc4\x97 Suvalk\xc5\xb3 vaivadijai.'